עונת 2019/2020 בליגת העל הרוסית בכדורגל

עונת 2019/2020 בליגת העל הרוסית היא העונה ה-28 של ליגת העל הרוסית בכדורגל מאז הקמתה ב-1992 והיא ליגת הכדורגל המקצועני הבכירה ביותר ברוסיה בעונת 2019/2020. העונה התחילה ביולי 2019 והוקפאה במרץ 2020, בעקבות התפרצות נגיף הקורונה ברוסיה, שהביאה לביטול ודחיית אירועים המוניים. במאי 2020 הוכרז על חידוש הליגה החל מ-21 ביוני, בהמשך פורסם שהליגה תחודש ב-19 ביוני, עם אפשרות הכנסת קהל עד 10% מתכולת האצטדיונים. העונה הייתה אחת המותחות בתולדות הליגה, כאשר במחזור 13, ארבע קבוצות צברו את אותו מספר נקודות: רוסטוב, לוקומוטיב, קרסנודאר וזניט. כמדי עונה, פתיחת העונה צוינה במשחק הסופר קאפ הרוסי בכדורגל שנערך ב-6 ביולי 2019. לראשונה התמודדו בליגה טמבוב וסוצ'י. בעונה זו נכנסה לשימוש לראשונה מערכת ה-VAR לכל משחקי הליגה, החל מפברואר 2020, כשקודם לכן הוכנסה המערכת לשימוש חלקי בלבד. זניט זכתה באליפות הששית במספר והשנייה ברציפות. בדומה לעונות הקודמות, גם עונת 2019/2020 נערכת בשיטת "אחד נגד השני" בשני מחזורים, במשחק בית ומשחק חוץ. הקבוצות שסיימו במקומות 15 ו-16 נושרות לליגת הכדורגל הלאומית. הקבוצות שסיימו במקומות 13 ו-14 בטבלת הליגה משחקות במבחנים משחק בית ומשחק חוץ נגד הקבוצות שסיימו במקומות 3 ו-4 בטבלת הליגה הלאומית. מנצחת משחקי המבחן היא הקבוצה שהבקיעה את מירב השערים בסיכום המפגשים. אם הקבוצות הבקיעו מספר שווה של שערים, מנצחת זו שהבקיעה יותר במשחק חוץ. במקרה של שוויון גם בנתון זה, נערכות שתי הארכות בנות 15 דקות בתום המשחק השני ואם אלה מסתיימים ללא שערים נערכת הכרעה בבעיטות עונשין. הקבוצות שסיימו בשני המקומות הראשונים בעונת 2019/2020 ומנצחות במשחקי המבחן מקבלות את הזכות להתמודד בליגת העל הרוסית בכדורגל. שתי הקבוצות המפסידות במשחקי המבחן משתתפות בליגה הלאומית. ב-6 ביוני 2019 נערכה אספה של מנהלת ליגת העל הרוסית בכדורגל ובה הוחלט על לוח המשחקים המלא וכי במהלך העונה יחל שימוש סדיר במערכות VAR, בשיתוף פעולה עם רוסטלקום וערוץ הטלוויזיה Match TV. משחק הסופר קאפ הרוסי 2019 הפגיש בין אלופת רוסיה 2018/2019 זניט סנקט פטרבורג ומחזיקת הגביע הרוסי בכדורגל 2018/2019 לוקומוטיב מוסקבה, במה שמהווה לאחד המשחקים המתוחים בכדורגל הרוסי. את המשחק המתוח אירח VTB ארנה שבמוסקבה ובו לוקומוטיב גברה על יריבתה בתוצאה 2–3 בזכות שערים של אלכסיי מירנצ'וק ברבע השעה האחרונה של המשחק. כבר לפני פתיחת העונה הודיעה מנהלת ליגת העל הרוסית בכדורגל כי טמבוב ואורנבורג לא יורשו לארח באצטדיוניהן עקב חוסר עמידה בתנאי הליגה: אורנבורג תארח בקוסמוס ארנה שבסמרה במקום באצטדיון גזוביק (המכיל 8,400 מושבים בלבד); טמבוב תארח במורדוביה ארנה במקום באצטדיון ספרטק המצוי בשיפוצים. צסק"א מוסקבה הפסידה במחזור הפתיחה 2:0 לקריליה סובייטוב סמרה ובכך היה זה ההפסד הראשון שלה במחזור הפתיחה, לראשונה מאז 2001. עבור סמרה זהו הניצחון הראשון על צסק"א מאז 2007. המחזור הראשון שבר את השיא של העונה הקודמת מבחינת כמות צופים למחזור פתיחה, כאשר קהל של 183,617 צופים נכח באצטדיונים, שהוא ממוצע של 22,952 צופים למשחק. תוכנן ששימוש ראשון במערכת VAR יבוצע במחזור הפתיחה, במשחק של לוקומוטיב נגד רובין קאזאן, אך בהתאחדות לכדורגל הודיעו כי המערכת תעבוד מאחורי הקלעים ולא תשפיע על הליך השיפוט, כניסוי בדיקה לשימוש במשחקים הבאים. בסופו של דבר בוצע שימוש לראשונה במחזור השני, במשחק בין דינמו מוסקבה לרובין קאזאן ב-VTB ארנה. במחזור השלישי חלוץ זניט סנקט פטרבורג סרדר אזמון הבקיע את השער המהיר ביותר בתולדות זניט, 11 שניות מפתיחת המשחק, במשחק החוץ נגד אורנבורג. זניט פתחה את חמשת המחזורים הראשונים במאזן של ארבעה ניצחונות ושוויון. אלכסנדר קוקורין ופאבל מאמייב שוחררו מהכלא, אך קרסנודאר הודיעה כי אינה מעוניינת בממאייב והוא הפך לשחקן חופשי, מנגד קוקורין הוחתם בזניט אך במנהלת הליגה סירבו לאפשר לשחקן להירשם בליגה בטענות ביורוקרטיות והשחקן יוכל להירשם בליגה רק לאחר פגרת החורף בינואר 2020. ספרטק מוסקבה הפסידה במחזור ה-12 והגיעה בכך למאזן עגום של 6 הפסדים רצופים. זניט הבקיעה את מרב השערים שקבוצה הבקיעה במשחק אחד נגד יריבתה: 8 שערים שחקני זניט הבקיעו במשחק נגד רובין קאזאן במחזור העשירי, אך 3 מהשערים נפסלו לאחר התערבות שופטי VAR שקבעו ששלושה מהשערים נכבשו מעמדת נבדל, כך שזניט מנצחת בתוצאה 5:0. במחזור לאחר מכן, זניט הפסידה ללוקומוטיב בתוצאה 1:0, זאת לאחר ששופטי VAR פסלו שער ללוקומוטיב ושער נוסף לזניט שהובקע בתוספת הזמן, אך לאחר נגיעת יד של שחקן זניט. לקראת מחזור 18 בליגה, נודע כי 10 משחקני מועדון הכדורגל סוצ'י חטפו דלקת גרון והקבוצה נאלצה לבקש לדחות את המשחק נגד אורנבורג. במחזור ה-19, לאחר ששבוע קודם משטרת סנקט פטרבורג עצרה ללא הסברים אוהדים של ספרטק מוסקבה ביום המשחק של זניט נגד ספרטק, אוהדי זניט, דינמו, ארסנל, קרסנודאר ולוקומוטיב פתחו במחאה כללית ועזבו את האצטדיונים בדקה ה-40 של משחקי הקבוצות בליגה והותירו יציעים ריקים כמחאה על ידם הקשה מדי ללא הצדקה של רשויות אכיפת החוק במדינה. במהלך חלון ההעברות בינואר 2020 נודע שהוחלט להשאיל את אלכסנדר קוקורין לקבוצת סוצ'י. קוקורין שנפגע מההחלטה סירב תחילה לעבור אך בהמשך התרצה והושאל עד לתום העונה. טמבוב שאירחה בחלק הראשון של העונה במורדוביה ארנה, החליטה לארח בחלקה השני באצטדיון ניז'ני נובגורוד. החל ממחזור 20 נעשה שימוש במערכת VAR בכל משחקי המחזור. במחזור 21 זניט נפרדה מאופה בשוויון מאופס והייתה זו הפעם השנייה ברציפות שהיא לא מצליחה להבקיע שערים, אחרי שמחזור קודם נפרדה מלוקומוטיב בשוויון מאופס גם כן. בנוסף, לסטטיסטיקה התווספה העובדה שזניט לא מצליחה לנצח את אופה מזה שנתיים. בעקבות התפרצות נגיף קורונה-ווהאן ברוסיה, עיריית מוסקבה הטילה מגבלה של 5,000 איש באירועי תרבות וספורט ובכך הוטל איסור על קיום אירועים המוניים למשך חודש שלם, מה-10 במרץ 2020 עד ל-10 באפריל, מה שהשפיע על חמישה משחקי הכדורגל שנערכים במוסקבה במסגרת ליגת העל: כולל את המשחקים: צסק"א נגד אופה (15 במרץ), לוקומוטיב נגד אורנבורג (21 במרץ), צסק"א נגד זניט (22 במרץ), דינמו נגד צסק"א וספרטק נגד אופה (שניהם ב-5 באפריל). בנוסף מינהל העיר סנקט פטרבורג בהנחיית מושל העיר אסר על התקהלות של מעל אלף אנשים, החל מ-16 במרץ ועד ל-10 באפריל, מה שהשפיע גם על אירוח המשחקים בגזפרום ארנה. בהתאם לכך, משחק המחזור ה-22 בין סוצ'י לקרסנודאר נערך ללא קהל. הוחלט להשהות את הליגה עד ל-19 ביוני 2020, אז התאפשר לחדש את הליגה תחילה ללא קהל, אך בהמשך אושרה החזרת קהל, בתנאי שמספר הצופים לא יעלה על 10% מסך תכולת המושבים באצטדיון. הוארכו חוזיהם של מרבית שחקני ומאמני הקבוצות כדי לסיים את העונה. עם זאת, קבוצות גם החתימו שחקנים ומאמנים חדשים ובכך לראשונה, נפתחו 3 חלוני העברות במהלך העונה: בפתיחת העונה באוגוסט 2019, בינואר 2020 בעת פגרת החורף וביוני 2020, טרם חידוש הליגה. מגפת הקורונה יצרה בעיות רבות לליגה: ב-17 ביוני, יומיים לפני חידוש הליגה, נודע כי שישה משחקניה של רוסטוב נמצאו חיוביים לנגיף COVID-19, מה שחייב הכנסת 42 מאנשי הקבוצה לבידוד של שבועיים. בעקבות סירובה של סוצ'י לדחות את המשחק, רוסטוב שלחה לשחק את קבוצת הנוער עד גיל 17. המשחק הסתיים בתוצאה 10:1 וגרר ביקורת רבה על התנהלותה של סוצ'י, שלא דחתה את המשחק. בהרכב רוסטוב עלה מקסים סטאבצב, שהפך לשחקן הצעיר בליגה הרוסית, כשהוא בן 16, 4 חודשים ו-20 יום (יליד 29 בינואר 2004).ף; ב-20 ביוני דווח כי שלושה שחקני דינמו מוסקבה נמצאו חיוביים, בהסכמת קרסנודאר שמולה תוכנן להיערך משחק ב-21 ביוני, המשחק נדחה ל-19 ביולי 2020; ב-24 ביוני נודע ששישה משחקני אורנבורג נמצאו חיוביים לקורונה ובשל אי מוכנות קבוצת הנוער, נפסק הפסד טכני לאורנבורג, שלא שלחה שחקנים גם למחזור 25 למשחק מול אורל וגם אז נקבע לה הפסד טכני. במשחק המחזור ה-23 זניט ניצחה 4:0 את צסק"א ב-VEB ארנה, במה שהיה לניצחון הגדול ביותר שלה על צסק"א, מאז 1954 וההפסד הגדול ביותר שצסק"א ספגה מאז 2001 המשחק בין רוסטוב לקרסנודאר במחזור 25 הוכתר למשחק הארוך ביותר בתולדות הליגה, כשהוא נמשך 109 דקות. מחזור 25 הציב שיא של 5 שערים שהובקעו בתוך תוספת הזמן. זניט זוכה באליפות 4 מחזורים לסיום במה שמהווה לזכייה המהירה ביותר בתולדות ליגת העל הרוסית מאז 1993. השער הראשון של העונה: מיגל קרדוזו (דינמו מוסקבה) מול ארסנל טולה (12 ביולי 2019) שער ראשון מבעיטת עונשין: דנייל פומין (אופה) מול אורל (13 ביולי 2019) השער המהיר ביותר: סרדאר אזמון (זניט) במשחק מול אורנבורג, מחזור 3, שנייה 11 (28 ביולי 2019) שער עצמי ראשון: ג'מאל טאבידזה (אופה) מול קרסנודאר, מחזור 2, 20 ביולי 2019 הניצחון הגבוה ביותר ומירב השערים במשחק: סוצ'י — רוסטוב — 10:1 (מחזור 23, 19 ביוני 2020) רצף משחקים ללא הפסד (19): זניט סנקט פטרבורג מרב השערים ללא ספיגת שער (4): זניט סנקט פטרבורג      מלך השערים של העונה הגביע הרוסי בכדורגל 2019/2020 עונת 2019/2020 בליגת המשנה הרוסית בכדורגל מדיה וקבצים בנושא עונת 2019/2020 בליגת העל הרוסית בכדורגל בוויקישיתוף אתר האינטרנט הרשמי של הפרמייר ליג הרוסי סופרקאפ 2019(הקישור אינו פעיל) Sports.ru‏, 50 фактов о российском сезоне: 50 тысяч Сутормина, «Сочи» Кокорина, хештэг Федуна, уход Семина // חמישים עובדות על העונה הרוסית: 50 אלף על סוטורמין, סוצ'י של קוקורין, ההאשטג של פדון, פיטוריו של סיומין // סיכום עונה (ברוסית) В Россию возвращается живой футбол, Vesti.ru Тинькофф РПЛ возобновится 19 июня ‏ברוסיה אישרו כניסת קהל למשחקים עד 10% מתפוסת האצטדיון, באתר ספורט1, 29 במאי 2020 Стали известны все команды, которые сыграют в РПЛ в сезоне-2019/20 Российский футбольный союз одобрил использование системы видеоассистента рефери (VAR) в новом сезоне РПЛ בעקבות השיפוץ באצטדיון ספרטק בטמבוב, הנהלת טמבוב אירחה את משחקיה במורדוביה ארנה ובניז'ני נובגורוד. [1], premierliga.ru Роман Шаронов – исполняющий обязанности главного тренера ФК «Рубин» Казанский "Рубин" возглавил его экс-футболист Роман Шаронов, vesti.ru Константин Емельянов покидает ФК "Оренбург" «Оренбург» готов перенести матч с «Сочи». 10 игроков южан заболели ангиной Ограничение массовых мероприятий в Москве коснется пяти матчей РПЛ, Vesti.ru חדשות מעודדות: הליגה הרוסית חוזרת ב-21.6, באתר ONE‏, 15 במאי 2020 ברוסיה נוטים לחזור לשחק עם קהל באצטדיונים, באתר ONE‏, 28 במאי 2020 משחק ילדים: 1:10 לסוצ'י בחסות הקורונה, באתר ‏מאקו‏, 20 ביוני 2020 10 משחקני אורנבורג חלו בקורונה, משחק נוסף של הקבוצה בוטל, באתר וואלה, 1 ביולי 2020 בשל הידבקות ששה משחקני אורנבורג בקורונה ואי יכולתה לשלוח שחקנים למשחק מול קרסנודאר במסגרת מחזור 23, נפסק להם הפסד טכני ב-1 ביולי 2020 נפסק הפסד טכני לאורנבורג בעקבות הבידוד שנמצאו בו שחקניה לאור הדבקת 6 משחקני הקבוצה על פי החלטת אופ"א נאסר על הקבוצה להתמודד במפעלים האירופיים עקב הפרת תקנות אופ"א לתחרות כלכלית הוגנת. משחק מחזור 29 בין סוצ'י לטמבוב בוטל אחרי שנודע כי תשעה מאנשי קבוצת הכדורגל סוצ'י נמצאו חיוביים לקורונה. לסוצ'י נרשם הפסד טכני בתוצאה 3:0. בעקבות זאת גם משחקה הבא נגד קריליה סובייטוב במחזור 30 לא נערך ונפסק לה הפסד טכני נוסף. "ОПРЕДЕЛЕНЫ ЛУЧШИЙ ИГРОК, ТРЕНЕР И ГОЛ ИЮЛЯ!". premium.premierliga.ru. ליגת העל הרוסית בכדורגל. 2019-08-01. נבדק ב-2019-08-03. "ОПРЕДЕЛЕНЫ ЛУЧШИЙ ИГРОК, ТРЕНЕР И ГОЛ АВГУСТА!". premium.premierliga.ru. ליגת העל הרוסית בכדורגל. 2019-09-03. נבדק ב-2019-09-03. מלכי השערים בליגה הרוסית Посещаемость матчей Чемпионат России 2019—2020 — Footboom.com, www.footboom.com